text: Fynsk svin lukker Danish Crown i Horsens
  13 juni 2014 kl. 09.15
  Fødevarestyrelsen har her til morgen fredag 13. juni midlertidigt lukket Danish Crowns slagteri i Horsens. Lukningen sker på baggrund af mistanke om den alvorlige smitsomme husdyrsygdom svinepest i en gris fra en fynsk besætning, som var sendt til slagtning.
  Fødevarestyrelsen vil i løbet af nogle timer tage stilling til, om mistanken kan afblæses, og slagteriet dermed fredag eftermiddag kan genåbnes.
  De foranstaltninger, som er truffet på slagteriet i Horsens, er normal procedure ved mistanke om svinepest.
  